Sasuwene pamaréntahane kerja bareng antarane para kasim lan Selir Wan mbobrokake pamaréntahan lan korupsi ana ing ngendi-endi. Selir Wan manggonake ponakake sing jenenge Wan An ing kabinet minangka mata-mata kang ngawasi tindak-tanduking para pejabat. Nalika iku ana parikan kang misuwur ya iku, "Telung kanselir agung iku golekan kertas, enem mentri iku patung saka lempung." Telung kanselir ngrujuk menyang Liu Ji, Liu Xu, lan Wan An kang ora nduweni kaprigelan saliyane ngapusi lan goroh. Enem mentri ora luwih saka wong kang goroh kang bisane mung manut karo Selir Wan lan para kasim. Kaisar Chenghua kang dungu lan asring medok ndadekake lali karo gaweyane minangka kaisar mula para mentri angel nemoni kaisar Chenghua. Dhèwèké uga wong kang boros, asring ngentek-entekake dhuwit, sarta dhèwèké arep ngentekake simpenan emas kang wis dikumpulake.